సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
సియాటెల్ స్వల్పమైన, సమశీతోష్ణ, సముద్రతీర వాతావరణం నెలకొని ఉంటుంది. సంవత్సరమంతటా అనుకూల వాతావరణం నెలకొని ఉన్నందున వాకింగ్, సైక్లింగ్, హైకింగ్, స్కీయింగ్, స్నోబోర్డింగ్, కయాకింగ్, రాక్‌క్లైంబింగ్, మోటర్ బోటింగ్, సెయిలింగ్, టీం స్పోర్ట్స్ మరియు స్విమ్మింగ్ క్రీడలకు అనుకూలంగా ఉంటుంది. నగరంలో చాలా మంది " గ్రీన్ లేక్ ", అడవుల గుండా, కొండలమీద, సముద్రతీరాల వెంట, మంగోలియా; సియాటెల్ ప్రాంతంలో ఉన్న డిస్కవరీ పార్క్ (నగరంలో అతి పెద్ద పార్క్), డౌన్ టౌన్ వాటర్ ఫ్రంట్ సమీపంలో ఉన్న మిర్టెల్ ఎడ్వర్డ్ పార్క్, తీరాలలో, సీవార్డ్ పార్క్ తీరాలలో, అల్కీ బీచ్ తీరాల వెంట, బుర్కే - గిల్మన్ ట్రైల్ చుట్టూ నడుస్తూ ఉంటారు.
1956 లో మూతపడిన కోయల్ గ్యాసిఫికేషన్ ప్లాంట్ అద్భుత నిర్మాణాన్ని సంరక్షిస్తున్న " గ్యాస్ వర్క్స్ పార్క్ " డౌన్ టౌన్ సమీపంలో ఉంది. పార్క్ నుండి సియాటెల్ ఆకాశసౌధాల వరుస దృశ్యాలు కనిపిస్తూ ఉంటాయి.ఒలింపిక్స్ పర్వతాలు మరియు ఫెర్రీలు మరియు పుగెట్ సౌండ్ ప్రాంతంలో సెయిలింగ్, జుయాన్ డీ ఫుకా జలసంధి, జార్జియా జలసంధి పర్వతారోహణకు ప్రాబల్యత సంతరించుకున్నాయి. 2005 లో మెంస్ ఫిట్నెస్ మాగజిన్ సియాటెల్ నగరాన్ని యునైటెడ్ స్టేట్స్‌లోని " ఫిజికల్ ఫిట్నెస్ " నగరంగా పేర్కొన్నది. 2013 లో ట్రస్ట్ పబ్లిక్ లాండ్ నివేదికలో సియాటెల్ పార్కు విధానాలను యునైటెడ్ స్టేట్స్‌లో 10 వ స్థానంలో ఉన్నాయని పేర్కొన్నాయి. పార్క్‌స్కోర్ అక్రీజ్, అక్సెస్ మరియు ఇంవెస్ట్మెంట్ అనుకూలంగా వర్గీకరించింది.